stanford-oval/wikipedia huggingface dataset:
Tsuyama

| Tsuyama (津山市) |
| --- | --- |
 Tsuyaman linna
 lippu:  Symboli
 Tsuyaman sijainti Okayaman prefektuurissa
 Tsuyama
 Koordinaatit: 35°04′09″N, 134°00′16″E 
Valtio:  Japani
Alue:  Chūgoku
Prefektuuri:  Okayaman prefektuuri
Pinta-ala:  
 – Kokonaispinta-ala:  506,33 km²
Väkiluku (01/2020):  100 666
 – Väestötiheys:  198,8 as./km²
Symbolit:  
 – Puu:  Kamferipuu
 – Kukka:  Kirsikka ja intianatsalea
 
 https://www.city.tsuyama.lg.jp/ 
Infobox OKVirheellinen NIMI-arvo: 
Tsuyama (jap. 津山市, Tsuyama-shi) on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin koillisosassa Yoshiijoen yläjuoksulla. Kaupungin pohjoisosat nousevat Chūgokuvuorille, eteläosat kuuluvat Kibin ylänköön ja Tsuyaman altaaseen. Pohjoisessa kaupunki rajautuu Tottorin prefektuuriin. Tsuyamassa on 100 666 asukasta (tammikuussa 2020) ja sen pinta-ala on 506,33 neliökilometriä.
Tsuyama kehittyi historiallisesti liikenteen solmukohtana Izumoon johtaneen Izumo-kaidō-tien ja Yoshiijoen risteyspaikassa. Nara-kaudella 700-luvulla siitä tuli Mimasakan provinssin poliittinen keskus, kun sinne sijoitettiin provinssin pääkaupunki (kokufu) ja provinssitemppeli. Edo-kaudella 1600-luvun alusta lähtien se kasvoi linnanaluskaupunkina ensin Mori-klaanin ja myöhemmin Matsudaira-klaanin hallinnassa Meiji-restauraatioon saakka. Kaupunkioikeudet osana Japanin nykyistä kunnallishallintoa Tsuyama sai vuonna 1929. Sen jälkeen se on kasvanut useiden kuntaliitosten kautta, viimeksi vuonna 2005, kun siihen yhdistettiin Kamon, Kumen ja Shōbokun maaseutukaupungit sekä Aban kyläkunta. Se on Mimasakan seudun paikallinen keskuskaupunki, jonne on sijoittunut esimerkiksi elintarvike-, elektroniikka- ja tekstiiliteollisuutta. Maaseutualueilla viljellään muun muassa riisiä ja harjoitetaan karja- ja metsätaloutta.
Tsuyaman kulttuuriperintöön kuuluvat lukuisat historialliset muistomerkit, kuten Tsuyaman linnan rauniot, Mimasakan provinssitemppelin jäänteet ja useat kofun-hautakummut. Muita nähtävyyksiä ovat Mori Nagatsugun rakennuttama Shūraku-enin puutarha ja Tsuyaman vanha kaupunginosa sotilasluokan asuintaloineen. Kaupungissa toimii Mimasakan yliopisto. Sen pohjoisosat kuuluvat Hyōnosen-Ushiroyama-Nagisanin puolikansallispuistoon. Tsuyamaa palvelevat JR Nishi-Nihonin Kishin-linja, Inbi-linja ja Tsuyama-linja.
Kuvia

Katu Jōtōn kaupunginosassa
Nakayama-jinja
Näkymä Tsuyamaan Kakuzanin puistosta
Shūraku-en
Aiheesta muualla

Kuvia tai muita tiedostoja aiheesta Tsuyama Wikimedia Commonsissa
Kaupungin internetsivut (japaniksi)
Tsuyoshi Kunieda

| Henkilötiedot |
| --- | --- | --- |
Koko nimi: Tsuyoshi Kunieda
Syntymäaika: 18. syyskuuta 1944 (ikä 80)
Syntymäpaikka: Hiroshima, Japani
Kansalaisuus:  Japani
Pelipaikka: Puolustaja
Pituus: 165 cm
Seurat
| Vuodet | Seura | O (M) |
| 1967–1972 | Toyo Industries | 38 (3) |
Maajoukkue
| 1969 | Japani | 2 (0) |
 Seurajoukkueuran tilastot kattavat vain kansalliset sarjat.
Tsuyoshi Kunieda (jap. 国枝 強, Kunieda Tsuyoshi; s. 18. syyskuuta 1944 Hiroshima) on japanilainen entinen jalkapalloilija.
Jalkapallomaajoukkue

Kunieda debytoi Japanin maajoukkueessa lokakuussa 1969. Hän on pelannut kaksi maaottelua.
Aiheesta muualla

National Football Teams
Tsutomu Yamaguchi

Tsutomu Yamaguchi (jap. 山口 彊 Yamaguchi Tsutomu, 16. maaliskuuta 1916  – 4. tammikuuta 2010) oli japanilainen mies, joka selvisi sekä Hiroshiman että Nagasakin pommituksista. Hänet oli jo todettu hibakushaksi (Hiroshiman tai Nagasakin ydinpommituksesta selvinnyt henkilö) Nagasakin pommituksesta, mutta 24. maaliskuuta 2009 Japanin hallitus varmisti Yamaguchin olleen myös aiemmassa, Hiroshiman pommituksessa.
Tausta

6. elokuuta 1945 insinöörinä Mitsubishi Heavy Industriesin palveluksessa liikematkalla ollut Yamaguchi oli astumassa ulos raitiovaunusta, kun atomipommi Little Boy pudotettiin kaupunkiin kolmen kilometrin päässä hänestä. Räjähdys tuhosi hänen vasemman korvansa tärykalvon, sokeutti hänet väliaikaisesti ja aiheutti vakavia palovammoja hänen ylävartaloonsa. Hänet pantiin siteisiin palovammojen takia, ja hän kaljuuntui. Radioaktiivinen laskeuma aiheutti hänen vaimolleen myrkytyksen. Yamaguchi vietti yön ilmahyökkäyssuojassa ennen kuin palasi kotikaupunkiinsa Nagasakiin seuraavana päivänä. Paria päivää myöhemmin 9. elokuuta toinen pommi Fat Man pudotettiin Nagasakiin, mistä hän myös selvisi.
Myöhempi elämä

Yamaguchi kärsi syövästä, jonka pommitukset saattoivat aiheuttaa. Hän kirjoitti 1980-luvulla kirjan kokemuksistaan ja oli vuonna 2006 mukana pommituksista selvinneitä käsittelevässä dokumentissa Nijūhibaku (”Kahdesti pommitettu”). Hän protestoi aktiivisesti ydinaseita vastaan. Hänellä oli kaksi tytärtä, Toshiko ja Naoko, sekä poika Katsutoshi, joka kuoli vuonna 2005. Yamaguchin vaimo kuoli vuonna 2008, ja hän itse kuoli 93-vuotiaana vatsasyöpään tammikuussa 2010.
Troy Smith

| Troy Smith |
| --- | --- |
 Troy Smith vuonna 2008.
Henkilötiedot
Syntynyt: 20. heinäkuuta 1984 (ikä 40) Columbus, Ohio
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  98 kg
Pelipaikka:  Pelinrakentaja
Pelaajaura
Seurat:  Baltimore Ravens San Francisco 49ers Omaha Nighthawks (UFL) Pittsburgh Steelers Montreal Alouettes (CFL)
NFL-varaus:  174. varaus, 2007 Baltimore Ravens
Pääsarjaura:  2007–2014
Troy James Smith (s. 20. heinäkuuta 1984 Columbus, Ohio, Yhdysvallat) on  yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Smith on vuoden 2006 Heisman Trophy -voittaja. Yliopistouransa jälkeen Smith ei vakiinnuttanut paikkaansa ammattilaissarjoissa. Hän pelasi muutaman kauden NFL-, UFL- ja CFL-liigoissa.
Ammattialaisura > Baltimore Ravens

Ohion valtionyliopistossa pelannut Smith voitti parhaalle yliopistopelaajalle jaettavan Heisman Trophyn viimeisenä yliopistovuotenaan 2006. Hänet valittiin vuoden 2007 NFL:n varaustilaisuudessa viidennellä kierroksella, Baltimore Ravensin toimesta. Myöhäistä varausvuoroa selitti hänen lyhyytensä verrattuna yleisesti pelinrakentajiin, sekä heikot esitykset viimeisessä yliopisto-ottelussa, BCS:n mestaruusottelussa Floridan yliopistoa vastaan.
Smith oli Ravensissa varamiehenä kolmen kauden ajan, kunnes hänen sopimuksensa purettiin kauden 2009 jälkeen. Hän teki syyskuussa 2010 vapaana pelaajana sopimuksen San Francisco 49ersin kanssa, joka oli hankkinut myös hänen yliopistoaikojensa joukkuetoverin, Ted Ginnin.
Ammattialaisura > San Francisco 49ers

Alkukaudesta kolmannen pelinrakentajan tointa hallinnut Smith ylennettiin 49ersin aloittajaksi Lontoossa Denver Broncosia vastaan pelattuun otteluun edellisen aloittajan Alex Smithin loukkaannuttua, ja onnistui johdattamaan joukkueen voittoon. Yhteensä hän aloitti kaudella viisi ottelua, joista 49ers voitti kolme.
Ammattialaisura > Pittsburgh Steelers

Huolimatta menestyksestä heikosti pelanneen joukkueen aloittajana, Smithille ei tarjottu kauden päätteeksi jatkosopimusta, ja hän teki sopimuksen UFL-liigan Omaha Nighthawksin kanssa. Smith pelasi kuitenkin Nighthawksissa aloittajana vain yhden ottelun, jossa joukkue hävisi Sacramento Mountain Lionsille 25-19.
Sopimuksen umpeuduttua Smith teki sopimuksen Pittsburgh Steelersin kanssa, hänestä suunniteltiin mahdollista varamiestä ykköspelinrakentaja Ben Roethlisbergerille. Steelersin organisaatiossa oli kuitenkin kuusi pelinrakentajaa, joiden kanssa Smith kilpaili. Hänet irtisanottiin ennen kauden alkua.
Ammattialaisura > Montreal Alouettes

Kesällä 2013 Smith solmi kahden vuoden sopimuksen Montrealin kanssa. Hän oli aluksi varamiehenä, mutta lopulta nousi aloittajaksi. Kauden jälkeen Smith solmi kolmen vuoden jatkosopimuksen. Alouettes irtisanoi Smithin sopimuksen kesken kauden 2014 hänen huonojen otteidensa vuoksi.
Aiheesta muualla

San Francisco 49ersin profiili (Arkistoitu – Internet Archive)
Ohion valtionyliopiston profiili
Scout.comin profiili (Arkistoitu – Internet Archive)
Tverin valtionyliopisto

| Tverin valtionyliopisto> Тверской государственный университет |
| --- | --- |
 Tverin valtionyliopiston kampus.
 engl. Tver State University 
Perustettu:  1870
Sijainti:  Tver,  Venäjä
Sivusto:  https://www.tversu.ru/
Tverin valtionyliopisto (ven. Тверской государственный университет, Tverskoi gosudarstvennyi universitet) on venäläinen yliopisto Tverissä.
Yliopistossa on 12 tiedekuntaa ja 2 instituuttia. Siellä opiskelee noin 9000 opiskelijaa. Vuodesta 2000 alkaen suomalaisten yliopistojen venäjän kielen opiskelijat ovat käyneet suorittamassa Tverin valtionyliopistossa venäjän kielen kieliopintoja. Projektin rahoittajana on toiminut Suomen opetus- ja kulttuuriministeriö.
Aiheesta muualla

Kuvia tai muita tiedostoja aiheesta Tverin valtionyliopisto Wikimedia Commonsissa
Tõnis Erm

| Mitalit | Mitalit | Mitalit |  |
| --- | --- | --- | --- |
|  Tõnis Erm |  Tõnis Erm |  Tõnis Erm |  |
Maa:   Viro
Miesten pyöräsuunnistus
| MM-kilpailut  | MM-kilpailut  | MM-kilpailut  |  |
|  Pronssia | Ostróda 2008 | Sprintti |  |
|  Hopeaa | 2010 Montalegre | Sprintti |  |
|  Kultaa | 2013 Rakvere | Sprintti |  |
|  Kultaa | 2013 Rakvere | Keskimatka |  |
|  Pronssia | 2013 Rakvere | Viesti |  |
|  Kultaa | 2014 Belastok | Viesti |  |
| EM-kilpailut  | EM-kilpailut  | EM-kilpailut  |  |
|  Hopeaa | Nida 2008 | keskimatka |  |
|  Hopeaa | Nida 2008 | sprintti |  |
|  Hopeaa | Farum/Kööpenhamina 2009 | viesti |  |
Tõnis Erm (s. 1982) on virolainen hiihto- ja pyöräsuunnistaja. Seuratasolla hän edustaa TA OK:ta.
Pyöräsuunnistus

Ostródan pyöräsuunnistuksen MM-kilpailuissa 2008 Erm voitti pronssia sprintissä. Samana vuonna Nidan EM-kilpailuissa hän voitti hopeaa keskimatkalta ja sprintistä. Farumin ja Kööpenhaminan EM-kilpailuissa 2009 hän voitti viestihopeaa joukkuetovereinaan Lauri Malsroos ja Margus Hallik.
Hiihtosuunnistus

Hiihtosuunnistuksessa Erm on edustanut Viron maajoukkuetta MM-kilpailuissa vuosina 2004, 2005 ja 2007. Hänen paras henkilökohtainen MM-sijoituksensa on 17. sija sprintistä Moskovan MM-kilpailuissa 2005. Viestissä hän on sijoittunut kuudenneksi Åsarnan MM-kilpailuissa 2004.
Two the Hard Way

| Two the Hard Way Cher & Gregg Allman |
| --- | --- | --- |

Studioalbumin tiedot
 Äänitetty : 1977
 Julkaistu: marraskuu 1977
 Tuottaja(t): Gregg Allman, Johnny Sandlin, John Haeny
 Tyylilaji: poprock
 Kesto: 29.19
 Levy-yhtiö: Warner Bros.
Cherin muut julkaisut
| Cherished 1977 | Two the Hard Way 1977 | Take Me Home 1979 |
Singlet albumilta Two the Hard Way
 ”Move Me” Julkaistu: 1977  ”You've Really Got a Hold on Me” Julkaistu: 1977
Two the Hard Way on Cherin ja Gregg Allmanin yhteinen studioalbumi, joka julkaistiin marraskuussa 1977.
Kappaleet

| --- | --- |
 A-puoli Move Me – 2.58  I Found You Love – 3.58  Can You Fool – 3.21  You've Really Got a Hold on Me – 3.18  We're Gonna Make it – 3.15  Do What You Gotta Do – 3.26 :  B-puoli In For the Night – 3.34   Shadow Dream Song – 3.43  Island – 4.25  I Love Makin' Love to You' – 3.49  Love Me – 2.58
Ukuru-luokka

| Ukuru-luokka / 鵜来型海防艦 |
| --- | --- |

Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Meritorjunta:  3 × 12 cm/45 tykkiä 120 × syvyyspommia
Ilmatorjunta:  6 × 25 mm ilmatorjuntatykkiä
Ukuru-luokka (jap. 鵜来型海防艦, ukuru-gata kaibōkan) oli keisarillisen Japanin laivaston 29 saattajan muodostama alusluokka toisessa maailmansodassa.
USS Indiana

USS Indiana voi tarkoittaa seuraavia Yhdysvaltain laivaston aluksia:
USS Indiana (BB-1), Indiana-luokan taistelulaiva
USS Indiana (BB-50), South Dakota -luokan taistelulaiva
USS Indiana (BB-58), South Dakota -luokan taistelulaiva
USS Indiana (SSN-789), Virginia-luokan ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Indiana”, voi hakea sivunnimihaulla, laajalla sivunnimihaulla tai tekstihaulla.
Töyhtökiuru

| Töyhtökiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Töyhtökiurut, Galerida
Laji::  cristata
Kaksiosainen nimi
 Galerida cristata  (Linnaeus, 1758) 

Katso myös
   Töyhtökiuru Wikispeciesissä   Töyhtökiuru Commonsissa 
Infobox OKNimi-testi OKIUCN-testi OK: 
Töyhtökiuru (Galerida cristata) on kiurujen heimoon kuuluva varpuslintu.
Koko ja ulkonäkö

Töyhtökiurun pituus on 17–19 cm, siipien kärkiväli 30–38 cm ja paino 40–45 g. Harmaanruskea, töyhtöpäinen lintu muistuttaa kiurua, mutta on hieman suurempi ja pitkänokkaisempi. Pyrstön reunasulat ovat ruskeat toisin kuin kiurun, jolla on valkeat reunasulat. Siipien alapinta on ruosteenruskea. Töyhtökiuru on äänekäs, sen repertuaariin kuuluu paljon vihelteleviä ääniä. Laulu on kaunista ja vaihtelevaa, ja töyhtökiuru laulaa yleensä kiurun tavoin lennossa. Koiras ja naaras ovat samannäköisiä, koiras tosin on hitusen kookkaampi.
Maantieteellinen muuntelu on erittäin monimutkainen, ja alalajeja on tunnistettu noin 34.
Sekä vanhoilla että nuorilla töyhtökiuruilla on täydellinen sulkasato loppukesällä, minkä jälkeen ikäluokkia ei voi enää erottaa.
Esiintyminen

Töyhtökiurun esiintymisalue on hyvin laaja ulottuen Keski– ja Etelä–Euroopasta, Pohjois–Afrikasta ja Lähi–idästä Intian niemimaalle ja Koreaan saakka. Euroopan populaation koko on 7,1–15 miljoonaa yksilöä. Suomessa lajia tavataan harvinaisena lähes vuosittain, mutta laji ei pesi siellä. Se on tavattu Suomessa noin 40 kertaa, varhaisin havainto on vuodelta 1851. Laji on paikkalintu, ja Suomessa lintuja on tavattu myös talvisin.
Elinympäristö

Töyhtökiuru on avomaiden lintu, joka pesii viljelysmailla, ratapihoilla ja muilla karuilla kulttuurihabitaateilla. Pesimäajan ulkopuolella töyhtökiurut elävät yksinään tai pienissä parvissa. Joskus harvoin parvessa voi olla noin 50 lintua esimerkiksi juomapaikalla.
Lisääntyminen

Naaras rakentaa pesän maahan. Munia on 4–6, joita naaras hautoo 11–13 päivää. Poikaset lähtevät pesästä ennen kuin ovat lentokykyisiä noin yhdeksän päivän ikäisinä, ja ne lentävät kunnolla noin 20 päivää vanhoina. Töyhtökiuru pesii yleisesti kaksi ja joskus kolmekin kertaa kesässä.
Ravinto

Töyhtökiuru syö pääasiassa siemeniä, mutta jonkin verran myös hyönteisiä ja muita selkärangattomia. Se kaivaa nokallaan ruokaa maasta.
Galerida cristata
Urho Nummelin

Urho Nummelin (14. lokakuuta 1928 Rymättylä – 15. elokuuta 2013 Säkylä) oli suomalainen kuulantyöntäjä 1950-luvulla.
Rymättylän Soihtua edustaessaan 1940-luvulla Nummelin voitti kuulantyönnön nuorten suomen mestaruuden. Turun Urheiluliittoa edustanut Nummelin saavutti Kalevan kisoissa pronssimitalin Kuopiossa 1955. Seuraavana vuonna hän työnsi oman ennätyksensä 16,14 ja esiintyi maaotteluissa Ranskaa, Ruotsia ja Saksan liittotasavaltaa vastaan.
Tuli ja veri

| Tuli ja veri> Fire & Blood |
| --- | --- |

Alkuperäisteos
Kirjailija:  George R. R. Martin
Kuvittaja:  Doug Wheatley
Kieli:  englanti
Genre:  fantasia
Kustantaja:  Bantam Books
Julkaistu:  20. marraskuuta 2018
Suomennos
Suomentaja:  Satu Loitsu
Kustantaja:  Otava
Julkaistu:  7. toukokuuta 2024
Löydä lisää kirjojaKirjallisuuden teemasivulta
Tuli ja veri (engl. Fire & Blood) on yhdysvaltalaisen George R. R. Martinin kirjoittama fantasiaromaani. Se on ensimmäinen osa kaksiosaisesta kirjasarjasta, joka kertoo kuvitteellisen Targaryenin suvun historiasta. Bantam Books julkaisi Doug Wheatleyn kuvittaman romaanin 20. marraskuuta 2018. Kirjan pohjalta on tehty televisiosarja House of the Dragon (2022–).
Romaani sijoittuu samaan maailmaan kuin Martinin sarja Tulen ja jään laulu, mutta alkaa noin 300 vuotta ennen jälkimmäisen sarjan tapahtumia. Tuli ja veri kattaa Westerosin historian seitsemän Targaryen-hallitsijan ajalta Aegon Valloittajasta alkaen.
Juoni

Tuli ja veri ja sen tuleva jatko-osa on kirjoitettu kuten kuvitteellinen historiikki, ja sarjan on valmistuessaan tarkoitus kattaa Targaryenin suvun historia Westerosin mantereella Aegonin valloituksesta Robertin kapinaan asti. Kirjat kertovat sukuun kuuluvien kuninkaiden ja heidän lähipiirinsä elämästä. Ensimmäisessä osassa käsiteltäviä hallitsijoita ovat Aegon I, Aenys, Maegor, Jaehaerys I, Viserys I, Aegon II ja Aegon III. Heidän valtakausiaan kuvataan kuvitteellisen historioitsijan, arkkimestari Gyldaynin näkökulmasta. Teos sisältää valtataisteluun liittyvää juonittelua ja petoksia, väkivaltaa sekä seksiä.
Kehitys

Kirjailija George R. R. Martin on kertonut kirjoittaneensa osan romaanin tarinoista alun perin The World of Ice & Fire -kirjaa varten. Koska materiaalia syntyi odotettua enemmän, tarinat päätettiin erottaa omaksi teoksekseen. Osa niistä oli jo ennen Tuli ja veri -romaanin ilmestymistä julkaistu muualla, mutta kirjassa on myös paljon aiemmin julkaisematonta materiaalia.
Kehitys > Vaikutteet

Martin on leikillään kutsunut Tuli ja veri -kirjaa nimellä GRRMarillion viittauksena J. R. R. Tolkienin vastaavanlaiseen Silmarillion-teokseen. Silmarillion julkaistiin postuumisti Tolkienin kuoleman jälkeen ja kertoo Keski-Maan historiasta. Toisin kuin Tolkienin, Martin ei kuitenkaan käsittele teoksessaan fantasiamaailmansa syntyä, vaan pidättäytyy Targaryenin suvun historiassa.
Westerosin historia on saanut vaikutteita keskiaikaisesta Britanniasta. Monella Martinin teosten päähahmoista löytyy vastine tosielämästä: esimerkiksi Aegon Valloittaja muistuttaa jo lisänimeltään Vilhelm Valloittajaa. Martinin mukaan lohikäärmetanssiksi kutsuttu sisällissota, joka käydään kruununprinsessa Rhaenyra Targaryenin ja hänen vallan kaappaavan velipuolensa prinssi Aegonin välillä, perustuu todelliseen 1100-luvun konfliktiin. 20-vuotinen historiallinen konflikti sai alkunsa, kun Tapani alkoi tavoitella Englannin kruunua serkkunsa kuningas Henrik I:n kuoltua ilman miespuolista perillistä. Henrik I oli nimennyt seuraajakseen tyttärensä Matilden, kuten kuningas Viserys I nimeää perillisekseen Rhaenyran Martinin teoksissa.
Suomennos

Suomeksi romaanin julkaisi Otava 7. toukokuuta 2024. Romaanin suomensi Satu Loitsu, joka on kääntänyt myös Tulen ja jään laulu -kirjasarjan.
Televisiosovitukset > House of the Dragon

Yhdysvaltalainen televisioyhtiö HBO on tuottanut romaanin pohjalta televisiosarjan House of the Dragon. Sarja kertoo vain lohikäärmetanssista, eikä käsittele koko romaanin tapahtumia. Televisiosarjan esitys alkoi vuonna 2022 ja se rikkoi heti julkaisunsa jälkeen katsojaennätyksiä. Sarjan pääosia esittävät muun muassa Paddy Considine, Matt Smith, Olivia Cooke ja Emma D’Arcy.
Televisiosovitukset > Aegon’s Conquest

HBO suunnittelee Aegon I Targaryeniin eli Aegon Valloittajaan keskittyvää televisiosarjaa Aegon’s Conquest. Hahmosta kerrotaan kattavasti sekä Tuli ja veri -romaanissa että Martinin muissa teoksissa. Helmikuussa 2024 uutisoitiin, että The Batman -elokuvaa ja sen tulevaa jatko-osaa käsikirjoittanut Mattson Tomlin on mukana projektissa. Huhtikuussa 2024 Tomlin ilmoitti sarjan käsikirjoituksen alkaneen.
Tsuyaman verilöyly

Mutsuo Toi
Tsuyaman verilöyly (jap. 津山事件, Tsuyama-jiken) tapahtui Japanin Okayaman prefektuurin Nishikamon kylässä lähellä Tsuyamaa 20. toukokuuta 1938. Pyrähdystappaja Mutsuo Toi (jap. 都井 睦雄, Toi Mutsuo, 5. maaliskuuta 1917 – 21. toukokuuta 1938) tappoi ennen itsemurhaansa kolmekymmentä ihmistä kotikylässään. Noin puolet pienen yhteisön asukkaista siis kuoli joukkomurhassa.
Verilöyly

Toi katkaisi sähköjohdon illalla 20. toukokuuta 1938, mikä jätti kylän pimeäksi. Yöllä hän surmasi ensin 76-vuotiaan isoäitinsä. Sen jälkeen hän meni naapuriensa asuntoihin ja tappoi heitä 29, joista 27 kuoli tapahtumapaikalla ja kaksi vammoihinsa myöhemmin. Murha-aseinaan Toi käytti haulikkoa, samuraimiekkaa ja kirvestä. Lopulta hän ampui itsensä.
Tausta

Toi jätti useita itsemurhaviestejä. Hänellä oli todettu tuberkuloosi toukokuussa 1937. Hän joutui kylän naisten torjumaksi ja päätti kostaa. Isoäitinsä hän tappoi, jottei tämän olisi tarvinnut kärsiä häpeää.
Aiheesta muualla

The List: The World’s Worst Shooting Rampages (englanniksi)
Transformers: Kaatuneiden kosto

| Transformers: Kaatuneiden kosto> Transformers: Revenge of the Fallen |
| --- | --- |

Ohjaaja:  Michael Bay
Käsikirjoittaja:  Ehren Kruger Alex Kurtzman Roberto Orci
Perustuu:  Hasbron lelusarjaan Transformers
Tuottaja:  Don Murphy Tom DeSanto Lorenzo di Bonaventura Ian Bryce
Säveltäjä:  Steve Jablonsky Linkin Park Hans Zimmer
Kuvaaja:  Ben Seresin
Leikkaaja:  Roger Barton Tom Muldoon Joel Negron Paul Rubell
Tuotantosuunnittelija:  Nigel Phelps
Pukusuunnittelija:  Deborah Lynn Scott
Pääosat:  Shia LaBeouf Megan Fox Josh Duhamel Tyrese Gibson John Turturro
Valmistustiedot
Valmistusmaa:   Yhdysvallat
Tuotantoyhtiö:   di Bonaventura Pictures  Hasbro Studios 
Levittäjä:   DreamWorks Pictures  Paramount Pictures 
Ensi-ilta:  Japani: 8. kesäkuuta 2009 Yhdysvallat: 24. kesäkuuta 2009 Suomi: 24. kesäkuuta 2009
Kesto:  150 minuuttia
Alkuperäiskieli:  englanti
Budjetti:  200 miljoonaa $
Tuotto:  836 303 693 $
Edeltäjä:  Transformers
Seuraaja:  Transformers: Kuun pimeä puoli
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Transformers: Kaatuneiden kosto (engl. Transformers: Revenge of the Fallen) on vuonna 2009 ensi-iltansa saanut brittiläis-amerikkalainen tieteiselokuva, joka perustuu Hasbron Transformers-leluihin. Elokuvan ohjasi Michael Bay ja jonka vastaavaan tuottajana toimi Steven Spielberg. Se on jatko-osa vuoden 2007 elokuvalle Transformers sekä Transformers-elokuvasarjan toinen osa. Sam Witwicky joutuu jälleen osaksi Optimus Primen johtamien Autobottien ja Megatronin johtamien Decepticonien välistä sotaa. Hän alkaa kokea outoja näkyjä cybertronilaisista symboleista ja joutuu Decepticonien takaa-ajamaksi. Megatronin mestari ja ikivanha Decepticon nimeltä Fallen haluaa aktivoida koneen, jolla tuottaa energonia tuhoamalla Auringon sekä kaiken elämän maapallolta. Tässä elokuvassa esiintyy enemmän yksilöllisiä transformereita kuin yhdessäkään muussa elokuvasarjan osassa.
Directors Guild of American ja Screen Actors Guildin lakoista huolimatta, Bay onnistui saamaan elokuvan valmiiksi aikataulussa. Roberto Orci ja Alex Kurtzman palasivat käsikirjoittajiksi, mukanaan tällä kertaa myös Ehren Kruger. Kuvaaminen alkoi toukokuussa 2008 ja päättyi lokakuussa, Kuvauspaikkoina olivat muun muassa Egypti, Jordania, Betlehem, Pennsylvania, New Jersey ja Kalifornia.
Kaatuneiden kosto sai ensi-iltansa Yhdistyneessä kuningaskunnassa 19. kesäkuuta 2009 ja Suomessa sekä Yhdysvalloissa 24. kesäkuuta 2009. Elokuva tuotti yhteensä noin 836,3 miljoonaa dollaria mutta sai suurelta osin huonon vastaanoton ja kolme Golden Raspberrya. Se oli kuitenkin eniten tuottanut vuoden huonoimman elokuvan palkinnon saanut elokuva. Tämä oli viimeinen Transformers-elokuva, jossa Megan Fox oli mukana, ja jonka levitykseen DreamWorks osallistui.
Kolmas elokuva, Transformers: Kuun pimeä puoli, sai ensi-iltansa 29. kesäkuuta 2011 ja neljäs elokuva, Transformers – Tuhon aikakausi, 27. kesäkuuta 2014. Viides elokuva, Transformers: Viimeinen ritari, sai ensi-iltansa 21. kesäkuuta 2017.
Rooleissa

| 0 | 1 | 2 |
| --- | --- | --- |
|  Shia LaBeouf  | … |  Sam Witwicky   |
|  Megan Fox  | … |  Mikaela Banes   |
|  Josh Duhamel  | … |  majuri William Lennox   |
|  Tyrese Gibson  | … |  ylikersantti Robert Epps   |
|  John Turturro  | … |  Seymour Simmons   |
|  Kevin Dunn  | … |  Ronald Witwicky   |
|  Julie White  | … |  Judy Witwicky   |
|  Ramón Rodríguez  | … |  Leo Spitz   |
|  John Benjamin Hickey  | … |  Theodore Galloway   |
|  Isabel Lucas  | … |  Alice   |
|  Glenn Morshower  | … |  pj. kenraali Morshower   |
|  Matthew Marsden  | … |  Graham   |
|  Rainn Wilson  | … |  professori Colan   |
|  Jonathon Trent  | … |  Fassbinder   |
|  Walker Howard  | … |  Sharsky   |
|  Annie Korzen  | … |  Simmonsin äiti   |